CELEX: 62013CN0439
Language: et
Date: 2013-08-05 00:00:00
Title: Kohtuasi C-439/13 P: Elitaliana SpA 5. augustil 2013 esitatud apellatsioonkaebus Üldkohtu (seitsmes koda) 4. juuni 2013 . aasta otsuse peale kohtuasjas T-213/12: Elitaliana versus Eulex Kosovo

19.10.2013   
            
            
               ET
            
            
               Euroopa Liidu Teataja
            
            
               C 304/6
            
         Elitaliana SpA 5. augustil 2013 esitatud apellatsioonkaebus Üldkohtu (seitsmes koda) 4. juuni 2013. aasta otsuse peale kohtuasjas T-213/12: Elitaliana versus Eulex Kosovo
   (Kohtuasi C-439/13 P)
   2013/C 304/11
   Kohtumenetluse keel: itaalia
   
      Pooled
   
   
      Apellant: Elitaliana SpA (esindaja: advokaat R. Colagrande)
   
      Teine menetlusosaline: Eulex Kosovo
   
      Apellandi nõuded
   
   
               —
            
            
               Tühistada täies ulatuses [Üldkohtu (seitsmes koda) 4. juuni 2013. aasta määrus kohtuasjas T-213/12: Elitaliana vs. Eulex Kosovo];
            
         
               —
            
            
               kui menetlusstaadium seda lubab, rahuldada eelnevast tulenevalt lõplikult esimeses kohtuastmes esitatud hagi järgmiselt: a) tühistada Eulexi meetmed (mille kuupäev ja sisu on apellandile teadmata), millega sõlmiti hankeleping „EuropeAid/131516/D/SER/XK — Helikopteri abil Eulexi Kosovo missiooni abistamine (PROC/272/11)” äriühinguga Starlite Aviation Operations — Eulex teatas sellest apellandile 29. märtsi 2012. aasta kirjas — ning samuti kõik muud neile eelnevad, neist tulenevad ja/või nendega seotud aktid ning eeskätt, kui see on vajalik, 17. aprilli 2012. aasta teatis 2012-DAS-0392, millega Eulex keeldus andmast apellandile õigust tutvuda hankemenetluse dokumentidega, milleks viimane oli esitanud taotluse 2. aprillil 2012; b) mõista Eulexilt apellandi kasuks välja kahjuhüvitis (kas konkreetselt või üldiselt) Üldkohtule esitatud hagiavalduse punktides 37 jj kirjeldatud moel; c) mõista kohtukulud välja Eulexilt;
            
         
               —
            
            
               või juhul kui menetlusstaadium seda nõuab, suunata eelpool nimetatud tühistamisest tulenevalt kohtuasi otsustamiseks tagasi Üldkohtusse.
            
         
      Väited ja peamised argumendid
   
   Üldkohus toimis apellandi väitel ekslikult, kui ta käsitas Eurlexi Euroopa Liidu organina ELTL artikli 263 tähenduses ning samastas Eulexi delegatsiooniga. Lisaks sellele oleks Üldkohus pidanud möönma, et eksimus selles küsimuses on vabandatav.
   Selline õigusnormide rikkumine tingib apellandi väitel tõhusa kohtuliku kaitse põhimõtte rikkumise; nimetatud põhimõtet tuleb mõista ka üldisema võrdsuse põhimõttega kaasnevate kaitseõiguste täies ulatuses teostamisena.